 ንሓንጎለይ ከኣ ከፊቱዎ - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተጋዳላይ ኩሩቤል ንሂወት ብምርካበይ ሰላም ረኺበ - ንሓንጎለይ ከኣ ከፊቱዎ 12 ሓምለ 2018 ምንጪ ስእሊ, KIRUBEL እዚ ዛንታ ንኤርትራን ኢትዮጵያን ከም ሓዳር ኩሩቤልን ሂወትን ይግበረልኩም ኢሉ ብምጅማሩ ምኽንያት ኣሎዎ ቀስ ኢልካ ምግንጻሉ ይሓይሽ ኣብዛ ዓለም እቲ ዝዓበየ ጸጋ ሰላም ምርካብዩ ሰላም ከኣ ናብ ሓድሕዳዊ ፍቕርን ሓልዮትን የምርሕ ዉግእን ቅርሕንትን ጊዜኦም ዝሓለፎም ኣምራትዮም ነዚ ኣብ ሞንጎ ኢትዮጵያን ኤርትራን ፈለኽ ዚብል ዘሎ ሓድሽ ተበግሶ ሰላም ክዕወት ከኣ ተስፋ እገብር ንሕና ደቂ ሰብ ሰላም ከነስተማቕርን ናብራና ከነጣጥሕን መሰላትናዮም መብዝሕትኡ ጊዜ ድማ ብእኦም ኢና ንምራሕ መራሕትና ኸኣ ኣብ ዉሽጢ ሃገር መሰልና እናሓለዉ ከንቡሩና ምስ ጐራባብትና ብሰላም ከጻምዱና ግቡኦምዩ ... ኣባና ዝተጋህዱ ተርእዮታት ግን ኣይግድን ንሰላም ዝጻረሩ ባህርያት ነይሮም ኣሎዉ ክህልዉ ድማዮም ንረብሓ ህዝቢ ያኢ ተባሂሉ መራሕቲ ሓቂ ሰዊሮም ንህዝቢ ኣብ መዓት ክኸቱ መሰል የብሎምን ዉግእ በደልዩ ንገሊኦም ድማ መገበቲ ስልጣንዩ ንገለ-ገለ ኸኣ ዉግእ መዐንደሪ ባይታ ስለ ዝፈጥረሎም ሰላም ክመጽኣ ኣይደልዩን - እቲ ብውግእ ዝመጽእ ዕዳ ህዝቢ ከም ዝስከሞ ስለ ዝፈልጡ ኣብ ዞባና ዚቀላቐል ዘሎ ናይ ሰላም ሃዋሁው ዝጻብእዎን ዝዕንቅፍዎን ባእታታት ኣይክሰኣኑንዮም - ካብ ኣይዉግእ- ኣይሰላም ካብ ናዕብን ሕንፍሽፍሽን ዝረኽቡዎ ረብሓ ስለ ዘሎዎም ክንደይ ዘይረኣና! ... እቲ ዕላል ብኣስተንትኖ ይዅለፍ ደቂ ሓንቲ ማህጸን ኣብ ኵናት ንኽልተ ዕላማ ሰላም ኢትዮ ኤርትራ ዘናፍቐኒ መጥቃዕቲ ግብረ ሽበራ ለንደን 7-7 እዚ ዘረባዚ ካብቲ ምስ ኩሩቤል ተስፋልደት ዝተኻየደ ዕላል ዝተወስደዩ መሸም ኣብ ዓንኬላት ኤርትራውያን ብሃንቀውታ ሰላምን ብሰውራ ኤርትራን ምዝራብ ዝውቱራት ዛዕባታትዮም እዚ ኸኣ ብረታዊ ቃልሲ ዳርጋ ንዅሉ ቤተ-ሰብ ኤርትራ ብቀረባ ስለ ዝተንከፎን ሳዕቤናት ስእነተ-ሰላም ከኣ ስለ ዝተሞከሮንዩ ክበሃል ይከኣል ኣብ ኤርትራ ህዝቢ ሰላምዩ ዝደሊ ኣካይዳ መንግስቲ ግን ሓንኰልኰል ክንልዩ ጸኒሑ ንቅሳነት ንነዊሕ እዋን ደልየያ ... ንሂወት ምስ ረኸብኩ ቀሰንኩ ... ሰላም ከኣ ኣባይ ዓሰለ ኩሩቤል ከምዚ ኢሉ ክምስክር ዘኽኣሎ ንምርዳእ ድሕረ-ባይትኡ ምግንጻል የድሊ ኵልፈተ ሰውራ ብረታዊ ቃልሲ ናብ ሰላማውን ብልጽጉን ናብራ ከሰጋግረናዩ ብዚብል እምነት ብዙሕ ሰብን ንዋትንዮም ሓሊቖም ድሕሪ እቲ ህልቒት ድማ ናብ ሰላማዊ ናብራ ክንሰጋገር ኣይከኣልናን ብዓሰርተታት ኣሽሓት ዝቝጸሩ መናእሰይ ተጋደልቲ ተሰውኡ ሰንከሉ ከምኡውን ክንድኦም ዝዀኑ ገባር-ህዝቢ ጠፍኡ ማእለያ ዘይብሉ ንብረት ተደምሰሰ ስደትን ኵብለላን ከኣ ኣኸተለ... ሰላም ግን ኣይመጸን ጠንቂ ናይዚ ሓዲግ ናብራ ራእይ-ኣልቦ ምሕደራን ሕምቀት መራሕትናንዩ እናበለ ንዝሓለፈ ገድልን ንዘሎ ኵነታትን ይጭልግፎም ኣብ ሞንጎ ኤርትራውያን ሰውራ ብኣድንቖት ብኣስተንትኖ ሓድ-ሓደ እዋን ከኣ ብቅርታ ዝለዓል ዛዕባዩ ካባታቶም ንሰውራ ከም ሓደ ዝተዀልፈ ሕልሚ ገይሮም ዝገልጹዎውን ኣሎዉ ስምምዕ ሰላም ኢትዮ ኤርትራ እንታይ ውሕስነት ኣለዎ? 